

# Magyar Egyetemi -

Főiskolai Sakkbajnokság

*Sakk MEFOB versenykiírás*

## A 2016/2017. évi Magyar Egyetemi - Főiskolai Sakkbajnokság versenykiírása

*2017. május 6.*

**1. Verseny célja:** Eldönteni a bajnoki címeket, és a hallgatók körében népszerűsíteni a sakkozást. A bajnokság győztesei meghívást kapnak a magyar főiskolai válogatott nemzetközi mérkőzéseire. Az egyéni eredményekből értékeljük ki az intézmények közötti csapatbajnokság végeredményét is.

**2. A verseny helye és időpontja:**

ELTE Egyetemi Kollégium Kőrösi Csoma Sándor Tagkollégiuma Budapest,   
**1118 Dayka Gábor utca 4.**

**2017. május 6.** (szombat) Regisztráció **9 órától** 9:45-ig. Az első forduló 10 órakor kezdődik.

**3. A verseny rendezői:** Magyar Egyetemi-Főiskolai Sportszövetség megbízásából - az ELTE képviseletében - a BEAC sakkszakosztálya.

**4. A verseny védnökei:**

- Prof. Dr. Karácsony András, a BEAC elnöke,

- Prof. Dr. Kiss Ádám, a MEFS elnöke, az ELTE professzora,

- Dr. Babos János, az ELTE Kollégiumi Szolgáltató Központ igazgatója

**5. A verseny szervezői**:

A szervezőbizottság vezetője: Grimm György

Vezető versenybíró: Kapás Róbert országos versenybíró

Versenybíróság: Jakobetz László országos versenybíró,   
 Jakobetz András I. osztályú versenybíró

**6. Résztvevők:** Az államilag elismert diplomát adó, felsőoktatási intézmények, illetve az érettségi utáni emelt szintű képzést nyújtó szakiskolák képviseletében

• azok a hallgatók indulhatnak, akik oklevelet adó képzésben vesznek részt a verseny időpontjában, és az adott félévre a nevező intézménybe beiratkozott (nappali, levelező, esti távoktatásban, illetve doktorandus képzésben résztvevő) hallgatói, állampolgárságra és életkorra tekintet nélkül;

• illetve akiknek a nevező felsőoktatási intézményben szerzett

záróbizonyítványuk kelte nem haladja meg az egy évet (2016. évben

végzettek).

**7. Igazolás:** A nevezés alapján diák- és személyi igazolvánnyal azonosítják a résztvevő sportolók személyazonosságukat, felsőoktatási státuszukat.

**8. A verseny lebonyolítása:** Svájci rendszerben 7(-9) fordulóval a rapidsakk szabályai szerint. Játékidő: 2 x 15 perc partinként. Ha egy intézményből legalább három versenyző játszik, akkor közülük a legjobb 3 eredménye (összpontszáma) alapján csapatteljesítményt is értékelünk.

**9. Díjazás:** Az első helyezett versenyző a „Magyar Köztársaság 2016/2017. tanévi Egyetemi - Főiskolai Bajnoka” serleget, az első három helyezett érmet és

**15 - 10 - 5 ezer Ft**-ot nyer, az első hat helyezett oklevelet kap.

Ugyancsak oklevelet kap a legjobb 3 csapat és kupát a bajnok.

A legjobb női versenyző oklevelet, érmet és különdíjat (3 ezer Ft) kap.

A legjobb 3 értékszám nélküli versenyző oklevelet és pénzjutalmat (5 - 3 - 2 ezer Ft) kap. Az értékszámmal rendelkezők között kategória díjakat (oklevél és 3 ezer Ft) osztunk ki a legjobb 1900-1700-1500 értékszám alatti versenyzők számára.

**10. Költségek, étkezés:** A MEFOB döntő rendezési költségeit a MEFS biztosítja. Büfé a verseny helyszínén üzemel, de frissítőket és némi harapnivalót a játékosok fogyaszthatnak ingyenesen a versenyteremben a rendezők ajándékaként.

**Előregisztrációval 500 Ft/fő, helyszíni jelentkezéssel 1000 Ft/fő.**

Az előregisztrációs **nevezési határidő**: **2017. április 30.**

Ezt kérjük pontosan betartani!

**11. Helyezések eldöntése:** A szerzett játszmaegységek alapján, holtverseny eldöntésénél a Buchholz, Berger, illetve a progresszív pontszámítás eredménye dönt. illetve a verseny kezdetekor kihirdetettek szerint.

**12. Nevezés:** Név, születési dátum és az oktatási intézmény nevének megadásával e-mail-ben a **grimmgy@t-online.hu** címre. Minden nevezést visszaigazolunk.

**13. Egyebek:** Minden olyan kérdésben, amelyben a jelen versenykiírás nem rendelkezik, a MEFOB Általános Versenykiírás és a Magyar Sakkszövetség versenyszabályai a mérvadóak. A versenykiírás változtatásának jogát a rendezőség fenntartja.

A MEFS Elnökség döntése értelmében valamennyi MEFS rendezvény automatikusan csatlakozik a SportPONT programhoz. Ennek keretében a regisztráció alkalmával az alábbi adatok kerülnek rögzítésre: név, diákigazolvány szám, születési dátum. A rendezők a fenti adatokat a versenyt követően átadják a MEFS-nek.

**14. Program:**

Május 6. - 9:00-9:45 Regisztráció a verseny helyszínén

9:50: Megnyitó

10:00-tól I-VII. (IX.) forduló

Az utolsó forduló befejezése után megtartjuk az eredményhirdetést.

A versenyen megjelenő vendégek, szurkolók számára kiegészítő programként kiállítást szervezünk.

Minden résztvevőnek eredményes versenyzést kívánunk!

Budapest, 2017. március 5. A Rendezőség